Lav et referat af nedenstående tekst:

Tekst:
Det værste udbrud af sygdommen hvalpesyge siden 2003 er udbrudt i Danmark. Det skriver DR Østjylland. I 2012 er der blevet konstateret 42 udbrud af sygdommen, mens der i hele 2011 blot var seks tilfælde. I første omgang er det minkavlere og minkfarme der er værst ramt, men sygdommen kan lynhurtigt brede sig. Fugle er nemlig med til at sprede sygdommen og en hund der går tur i det fri uden at være vaccineret kan risikere at blive smittet. - Det er meget vigtigt at undgå sygdommen, da den ikke kan helbredes. Symptomer er øjen- og næseflåd og lungebetændelse. I de sene stadier går det over til kramper, siger Mariann Chriel fra Veterinærinstituttet til TV2 Nord. Der er ekstra god grund for nordjyske hundeejere til at checke deres hunds vaccinationspapirer igennem. Det er nemlig i Nordjylland at en stor del af den danske minkbestand hører hjemme.

Referat:
Sygdommen hvalpesyge er i udbrud og derfor opfordres hundeejere til at checke vaccinationspapirer en ekstra gang.